ໂຕປະກັນ ຖືກປ່ອຍ ຂະນະທີ່ ການປະເຊີນໜ້າ ທີ່ໂຮງແຮມ ໃນມາລີ ສິ້ນສຸດລົງ
ທະຫານ​ມາລີ ​ໄດ້​ບຸກ​ເຂົ້າ​ໄປ​​​ ໃນໂຮງ​ແຮມ Byblos ຕອນ​ເຊົ້າ​ວັນ​ເສົາມື້​ນີ້ ປ່ອຍໂຕ​ປະກັນ​​ສີ່​ຄົນ ແລະ​ເຮັດໃຫ້ ການປະ​ເຊີນ​ໜ້າ ກັບພວກ​ຫົວ​ຮຸນ​ແຮງ​ອິສລາມ ສິ້ນສຸດລົງ.
ພວກທະຫານມາລີ ໄດ້ບຸກເຂົ້າໄປໃນໂຮງແຮມແຫ່ງນຶ່ງ ຢູ່ໃນ ພາກກາງປະເທດ ເພື່ອປ່ອຍໂຕປະກັນສີ່ຄົນແລະເຮັດໃຫ້ການ ປະເຊີນໜ້າກັບພວກຫົວຮຸນແຮງອິສ ລາມສິ້ນສຸດລົງ ທີ່ເປັນ ເຫດໃຫ້ຢ່າງໜ້ອຍ 11 ຄົນເສຍຊີວິດ ບັນດາເຈົ້າໜ້າທີ່ປ້ອງກັນປະເທດ ບໍ່ໄດ້ໃຫ້ລາຍລະອຽດກ່ຽວ ກັບສັນຊາດຂອງໂຕປະກັນທີ່ຖືກປ່ອຍ ຈາກການປະຕິບັດງານ ໃນຕອນເຊົ້າວັນເສົາມື້ນີ້ ພວກຫົວຮຸນແຮງ Jihad ໄດ້ບຸກເຂົ້າໄປໃນໂຮງແຮມ Byblos ໃນຕອນເຊົ້າວັນສຸກວານນີ້ໂດຍໄດ້ສັງຫານພະນັກງານສະຫະ ປະຊາຊາດ ໜຶ່ງຄົນ ແລະທະຫານມາລີ ຫ້າຄົນ ແລ້ວກໍຈັບໂຕບັນດາແຂກຢູ່ໃນໂຮມແຮງເປັນໂຕປະກັນ ພວກຫົວຮຸນແຮງຢ່າງໜ້ອຍສອງຄົນໄດ້ເສຍຊີວິດ ພວກເຈົ້າໜ້າທີ່ ກ່າວວ່າ ຢ່າງໜ້ອຍອີກສາມຊາກສົບໄດ້ຖືກພົບເຫັນ ຢູ່ທີ່ໂຮງແຮມ ຫລັງ ຈາກການບຸກເຂົ້າໄປຂອງເຈົ້າໜ້າທີ່ໃນວັນເສົາມື້ນີ້ ແຕ່ພວກເຂົາເຈົ້າເປັນໃຜນັ້ນແມ່ນຍັງ ບໍ່ທັນເປັນທີ່ແຈ້ງຂາວເທື່ອ ການປະເຊີນໜ້າກັນໄດ້ມີຂຶ້ນເກືອບໝົດມື້ຫລັງຈາກພວກ Jihad ສາມາດຕ້ານຢັນ ການ ບຸກໂຈມຕີຫຼາຍໆຄັ້ງໃນຂັ້ນຕົ້ນຂອງເຈົ້າໜ້າທີ່ທີ່ພະຍາຍາມຂັບໄລ່ພວກເຂົາໃຫ້ອອກໄປ ຈາກໂຮງແຮມ ໂຮງແຮມດັ່ງກ່າວ ໄດ້ໃຊ້ໂດຍພະນັກງານ ອົງການສະຫະປະຊາຊາດ ແລະມີແຂກຈາກ ຝຣັ່ງ ອາຟຣິກກາໃຕ້ ຣັດເຊຍ ແລະຢູເຄຣນນຳດ້ວຍ ການ ໂຈມຕີໄດ້ສະແດງໃຫ້ເຫັນເຖິງໄພຂົ່ມຂູ່ຈາກພວກຫົວຮຸນແຮງອິສລາມທີ່ຍັງເຄື່ອນ ໄຫວຢູ່ໃນພາກເໜືອ ແລະພາກກາງມາລີ ເຖິງແມ່ນໄດ້ມີກອງກໍາລັງຮັກສາສັນຕິພາບສະ ຫະປະຊາຊາດປະຕິບັດງານຢູ່ທີ່ນັ້ນກໍຕາມ ກຳລັງທະຫານ ຝຣັ່ງ ທີ່ໄດ້ຂັບໄລ່ ບັນດາກຸ່ມຫົວຮຸນແຮງອິສລາມອອກຈາກອຳນາດຢູ່ໃນ ພາກເໜືອມາລີ ໃນປີ 2013 ບັນດາກຸ່ມດັ່ງກ່າວໄດ້ເຂົ້າຍຶດເອົາອຳນາດ ໃນພາກເໜືອ ຂອງປະເທດ ຫລັງຈາກທະຫານໄດ້ເຮັດລັດຖະປະ ຫານໃນນະຄອນຫຼວງBamako ໃນປີ 2012